รัฐบาลไทย-ข่าวทำเนียบรัฐบาล-การประชุมทีมขับเคลื่อนโครงการ "ไทยนิยม ยั่งยืน" ภาคตะวันออกเฉียงเหนือ
วันอังคารที่ 1 พฤษภาคม 2561
การประชุมทีมขับเคลื่อนโครงการ "ไทยนิยม ยั่งยืน" ภาคตะวันออกเฉียงเหนือ
กระทรวงศึกษาธิการ จัดประชุมทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล อําเภอ จังหวัด ครั้งที่ 4 ภาคตะวันออกเฉียงเหนือ ระหว่างวันที่ 30 เมษายน-1 พฤษภาคม 2561 ที่ศูนย์ประชุมและแสดงสินค้านานาชาติขอนแก่น (KICE) อ.เมืองฯ จ.ขอนแก่น
กระทรวงศึกษาธิการ จัดประชุมทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล อําเภอ จังหวัด ครั้งที่4ภาคตะวันออกเฉียงเหนือ ระหว่างวันที่30เมษายน-1พฤษภาคม 2561 ที่ศูนย์ประชุมและแสดงสินค้านานาชาติขอนแก่น (KICE) อ.เมืองฯ จ.ขอนแก่นโดย พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดการประชุม
พล.อ.สุรเชษฐ์ ชัยวงศ์กล่าวว่า การประชุมครั้งนี้เป็นการทํางานของหน่วยงานต่าง ๆ ร่วมกันของกระทรวงศึกษาธิการในพื้นที่ภาคตะวันออกเฉียงเหนือ เพื่อทําหน้าที่การขับเคลื่อนงานตามโครงการไทยนิยม ยั่งยืน ซึ่งเป็นนโยบายสําคัญที่พล.อ.ประยุทธ์ จันทร์โอชา นายกรัฐมนตรีได้มอบนโยบายแนวทางขับเคลื่อนประเทศตามโครงการไทยนิยม ยั่งยืน ให้กับผู้ว่าราชการจังหวัด หัวหน้าส่วนราชการ และวิทยากรระดับจังหวัดกว่า 2,800 คน เมื่อวันที่9ก.พ.ที่ผ่านมา
ในส่วนของกระทรวงศึกษาธิการได้นํานโยบายดังกล่าวมาวิเคราะห์บทบาทหน้าที่และภารกิจ พร้อมทั้งมอบหมายหน่วยงานต่างๆ ที่เกี่ยวข้องไปดําเนินการรับผิดชอบ โดยจัดทีมขับเคลื่อนฯลงพื้นที่ครั้งที่1เมื่อวันที่1-20มี.ค.2561ซึ่งเป็นการเยี่ยมเยียนรายครัวเรือน/รายบุคคล รวมทั้งค้นหาความต้องการของประชาชน หมู่บ้าน ชุมชนและครั้งที่2เมื่อวันที่21มี.ค.-10เม.ย.2561เพื่อสร้างการรับรู้และการปฏิบัติตามสัญญาประชาคม
ครั้งนี้ถือเป็นการทํางานห้วงที่3ซึ่งได้ให้ทีมขับเคลื่อนฯ ระดับตําบล อําเภอ จังหวัด กลับมาทบทวนการทํางานในห้วงเวลาที่ผ่านมา รวมทั้งรับทราบความรู้ความเข้าใจในการทํางานเรื่องต่าง ๆ เพิ่มเติมเพื่อออกไปสร้างการรับรู้และทําความเข้าใจกับประชาชนตั้งแต่ระดับตําบลไปจนถึงหมู่บ้านและชุมชน
โดยกระทรวงศึกษาธิการได้จัดประชุมทีมขับเคลื่อนฯ ออกเป็น4ครั้งครั้งที่1ภาคใต้และภาคใต้ชายแดนเมื่อวันที่20-21 เม.ย.2561 ที่ จ.สงขลา,ครั้งที่2ภาคกลางและภาคตะวันออกเมื่อวันที่27-28เม.ย.2561ที่ จ.นนทบุรี,ครั้งที่3ภาคเหนือเมื่อวันที่28-29เม.ย.2561ที่ จ.เชียงใหม่และครั้งที่4ภาคตะวันออกเฉียงเหนือเมื่อวันที่30เม.ย.-1พ.ค.2561ที่ จ.ขอนแก่น
เรื่องสําคัญที่กระทรวงศึกษาธิการได้เน้นย้ําในการประชุมทีมขับเคลื่อนฯ ทั้ง6ภาคดังกล่าวคือ การนํา"ชุดความรู้"ที่กระทรวงศึกษาธิการจัดทําขึ้นในรูปแบบDVDเพื่อให้ครู กศน.ตําบล นําไปเผยแพร่ในระดับพื้นที่ เพราะถือว่าเป็นผู้ที่ใกล้ชิดกับประชาชนในพื้นที่ชุมชนทั่วประเทศมากที่สุด เนื่องจาก กศน.ตําบลทุกแห่งมีบทบาทและภารกิจ 4 ศูนย์เรียนรู้ ทั้งศูนย์เรียนรู้หลักปรัชญาเศรษฐกิจพอเพียงและเกษตรทฤษฎีใหม่ประจําตําบล ศูนย์ส่งเสริมและพัฒนาประชาธิปไตยประจําตําบล ศูนย์ดิจิทัลชุมชน และศูนย์การศึกษาตลอดชีวิตชุมชน
"นายกรัฐมนตรี ได้เน้นย้ําเมื่อวานนี้ (29เม.ย.2561) ขอให้ดูกลุ่มเกษตรกรผู้มีรายได้น้อย โดยเริ่มจากภาคตะวันออกเฉียงเหนือ กระทรวงศึกษาธิการจึงได้มอบให้ กศน.สํารวจข้อมูลกลุ่มผู้มีรายได้น้อยที่ควรจะได้รับความช่วยเหลือมากเป็นพิเศษ ซึ่งครู กศน.จะได้รับการถ่ายทอดวิธีการที่จะช่วยส่งเสริมให้ประชาชนเพิ่มรายได้ให้มากขึ้น เช่น การผลิตหรือแนะนําสินค้าผลิตภัณฑ์ โดยขอให้มีการทํางานตามกลไกประชารัฐ คือ เกิดความร่วมมือกับภาคประชาชนและภาคเอกชนในพื้นที่ เช่น หอการค้า อุตสาหกรรม ประธานชมรมธนาคาร ฯลฯอันจะส่งผลให้ประชาชนในทุกพื้นที่ของประเทศได้รับประโยชน์โดยตรง คือ การพัฒนาคุณภาพชีวิต และยกระดับรายได้ให้มากขึ้น" พล.อ.สุรเชษฐ์ กล่าว
นายกฤตชัย อรุณรัตน์ เลขาธิการ กศน.กล่าวถึงรายละเอียดการจัดประชุมครั้งนี้ว่าตามที่รัฐบาลกําหนดนโยบายสําคัญหลายประการลงไปในพื้นที่และต้องการให้มีการสร้างการรับรู้แก่ประชาชนในด้านต่างๆ โดยมอบหมายให้กระทรวงมหาดไทยทําหน้าที่บูรณาการงานสําคัญร่วมกับหน่วยงานที่เกี่ยวข้อง เพื่อการสร้างความรับรู้ สร้างความเข้าใจ ปรับกระบวนการทางความคิด เสนอแนวทางให้กับประชาชน เพื่อให้มีส่วนร่วมในการพัฒนาประเทศมากขึ้น โดยใช้ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล เป็นแกนหลัก
ซึ่งมีกรอบหลักการในการดําเนินการเพื่อการมีส่วนร่วมในการพัฒนาประเทศสู่ความยั่งยืน 10 เรื่อง ดังนี้ 1) สัญญาประชาคมถูกใจไทยเป็นหนึ่ง 2) คนไทยไม่ทิ้งกัน 3) ชุมชนอยู่ดีมีสุข 4) วิถีไทยวิถีพอเพียง 5) รู้สิทธิ รู้หน้าที่ รู้กฎหมาย 6) รู้กลไกการบริหารราชการ 7) รู้รักประชาธิปไตยไทยนิยม 8) รู้เท่าทันเทคโนโลยี 9) บูรณาการดําเนินงานของทุกภาคส่วนในการป้องกันและแก้ไขปัญหายาเสพติดอย่างครบวงจร และ 10) งานตามภารกิจของทุกหน่วยงาน
ทั้ง 10 เรื่องดังกล่าวถือเป็นสําคัญเร่งด่วน ที่จะขยายผลเพื่อต่อยอดในเรื่องอื่น ๆ ต่อไปให้ครอบคลุมทุกมิติ โดยกําหนดให้มีการรายงานผลการขับเคลื่อนทุก 3 เดือน
ทั้งนี้ ได้มีการกําหนดกลไกการขับเคลื่อนการพัฒนาประเทศตามโครงการไทยนิยม ยั่งยืน โดยการจัดตั้งคณะกรรมการฯ เป็น 4 ระดับประกอบด้วย 1) ระดับชาติ 2) ระดับจังหวัด 3) ระดับอําเภอ 4) ระดับตําบล ซึ่งกระทรวงศึกษาธิการมีส่วนในการขับเคลื่อนการพัฒนาประเทศตามโครงการไทยนิยม ยั่งยืน ภายใต้กรอบหลักในการดําเนินการเพื่อการมีส่วนร่วมในการพัฒนาประเทศสู่ความยั่งยืน 10 เรื่องโดยการศึกษาเป็นส่วนหนึ่งที่มีความเกี่ยวเนื่องเชื่อมโยงการดําเนินงานในทุกระดับ
ดังนั้น ในการประชุมทีมขับเคลื่อน ฯ ในครั้งนี้เพื่อเป็นการสร้างความรับรู้และสร้างความเข้าใจในการดําเนินงานตามโครงการไทยนิยม ยั่งยืน ให้เป็นไปในแนวทางเดียวกัน เพื่อเป็นการสร้างการรับรู้ให้แก่ประชาชน โดยเจ้าหน้าที่ของรัฐที่เป็นทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล อําเภอ และจังหวัด ตลอดจนเป็นการประชาสัมพันธ์การจัดกิจกรรม/โครงการ ภายใต้ภารกิจของกระทรวงศึกษาธิการ
โดยมีผู้เข้าร่วมประชุมประกอบด้วยผู้บริหารองค์กรหลักของกระทรวงศึกษาธิการ ศึกษาธิการภาค ศึกษาธิการจังหวัด ผู้บริหาร และครู กศน.ตําบล ใน20จังหวัดภาคตะวันออกเฉียงเหนือ ประมาณ3,020 คนรวมทั้งผู้บริหารระดับสูงและผู้มีเกียรติ อาทิ นายสมศักดิ์ จังตระกุล ผู้ว่าราชการจังหวัดขอนแก่น, นายอํานาจ วิชยานุวัติ, นายพิธาน พื้นทอง, นางสาวดุริยา อมตวิวัฒน์ ผู้ตรวจราชการ ศธ., นายพินิจศักดิ์ สุวรรณรังค์ เลขาธิการ ก.ค.ศ., คณะวิทยากร นําโดยผศ.ดร.บรรพต วิรุณราช ที่ปรึกษา รมช.ศึกษาธิการ อดีตคณบดีวิทยาลัยพาณิชยศาสตร์ มหาวิทยาลัยบูรพา,พ.อ.ขจรศักดิ์ ไทยประยูร คณะทํางาน รมช.ศึกษาธิการและอาจารย์โรงเรียนเสนาธิการทหารบกฯลฯ
Written byนวรัตน์ รามสูต, บัลลังก์ โรหิตเสถียร
Photo Creditอรพรรณ ฤทธิ์มั่น,ปกรณ์ เรืองยิ่ง, ธนภัทร จันทร์ห้างหว้า (VDO)
Editorบัลลังก์ โรหิตเสถียร